CELEX: 32013D0145
Language: hr
Date: 2013-03-21 00:00:00
Title: Provedbena odluka Vijeća 2013/145/ZVSP od 21. ožujka 2013. o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

18/Sv. 15
            
            
               HR
            
            
               Službeni list Europske unije
            
            
               137
            
         32013D0145
   
               L 082/55
            
            
               SLUŽBENI LIST EUROPSKE UNIJE
            
         PROVEDBENA ODLUKA VIJEĆA 2013/145/ZVSP
   od 21. ožujka 2013.
   o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2011/486/ZVSP od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 5. i članak 6. stavak 1.,
   budući da:
   
               (1)
            
            
               Vijeće je 1. kolovoza 2011. donijelo Odluku 2011/486/ZVSP.
            
         
               (2)
            
            
               Odbor Vijeća sigurnosti Ujedinjenih naroda, osnovan na temelju stavka 30. Rezolucije Vijeća sigurnosti 1988 (2011.), 11. veljače i 25. veljače 2013. ažurirao je i izmijenio popis pojedinaca, skupina, poduzeća i subjekata koji podliježu mjerama ograničavanja.
            
         
               (3)
            
            
               Prilog Odluci 2011/486/ZVSP stoga bi trebalo izmijeniti na odgovarajući način,
            
         DONIJELO JE OVU ODLUKU:
   Članak 1.
   Prilog Odluci 2011/486/ZVSP mijenja se kako je određeno u Prilogu ovoj Odluci.
   Članak 2.
   Ova Odluka stupa na snagu na datum objave u Službenom listu Europske unije.
   
      Sastavljeno u Bruxellesu 21. ožujka 2013.
      
         
            Za Vijeće
         
         
            Predsjednik
         
         P. HOGAN
      
   
   
      (1)  SL L 199, 2.8.2011., str. 57.
   PRILOG
   I.   Unosi na popisu određenom u Prilogu Odluci 2011/486/ZVSP za donje osobe zamjenjuju se niže navedenim unosima.
   A.   Pojedinci povezani s talibanima
   
               1.
            
            
               Abdul Jalil Haqqani Wali Mohammad (alias (a) Abdul Jalil Akhund, (b) Mullah Akhtar, (c) Abdul Jalil Haqqani, (d) Nazar Jan)
               Titula: (a) maulavi, (b) mula. Razlozi za uvrštenje na popis: zamjenik ministra vanjskih poslova za vrijeme talibanskog režima. Datum rođenja: oko 1963. Mjesto rođenja: (a) okrug Arghandab, pokrajina Kandahar, Afganistan, (b) grad Kandahar, pokrajina Kandahar, Afganistan. Državljanstvo: afganistansko. Broj putovnice: OR 1 961 825 (izdana na ime Mullah Akhtar, putovnica izdana 4. veljače 2003. u afganistanskom konzulatu u Quetti, Pakistan, istekla 2. veljače 2006.). Ostali podaci: (a) navodno boravi u pograničnom području između Afganistana i Pakistana, (b) prema podacima od svibnja 2007. član talibanskog vrhovnog vijeća, (c) član financijske komisije talibanskog Vijeća, (d) brat Atiqullaha Walija Mohammada.
               Datum uvrštenja na popis UN-a: 25.1.2001.
            
         
               2.
            
            
               Atiqullah Wali Mohammad (alias Atiqullah)
               Titula: (a) hadži, (b) mula. Razlozi za uvrštenje na popis: zamjenik ministra javnih radova za vrijeme talibanskog režima. Datum rođenja: oko 1962. Mjesto rođenja: (a) okrug Tirin Kot, pokrajina Uruzgan, Afganistan, (b) selo Khwaja Malik, okrug Arghandab, pokrajina Kandahar, Afganistan. Državljanstvo: afganistansko. Ostali podaci: (a) prema podacima od 2010. član političke komisije talibanskog vrhovnog vijeća, (b) navodno boravi u pograničnom području između Afganistana i Pakistana, (c) pripadnik plemena Alizai, (d) brat Abdula Jalila Haqqanija Walija Mohammada.
               Datum uvrštenja na popis UN-a: 31.1.2001.
            
         Dodatni podaci koje Odbor za sankcije navodi u sažetku razloga za uvrštenje na popis:
   Nakon što su talibani 1996. zauzeli Kabul, Atiqullah je imenovan na funkciju u Kandaharu. Godine 1999. ili 2000. imenovan je prvim zamjenikom ministra poljoprivrede, a zatim zamjenikom ministra javnih radova talibanskog režima. Nakon pada talibanskog režima Atiqullah je postao talibanski operativni časnik na jugu Afganistana. Godine 2008. postaje zamjenik talibanskog guvernera pokrajine Helmand u Afganistanu.
   II.   Donji unos dodaje se na popis određen u Prilogu Odluci 2011/486/ZVSP.
   A.   Pojedinci povezani s talibanima
   
               1.
            
            
               Ahmed Shah Noorzai Obaidullah (alias (a) Mullah Ahmed Shah Noorzai, (b) Haji Ahmad Shah, (c) Haji Mullah Ahmad Shah, (d) Maulawi Ahmed Shah, (e) Mullah Mohammed Shah
               Titula: (a) mula, (b) maulavi. Datum rođenja: (a) 1. siječnja 1985., (b) 1981. Mjesto rođenja: Quetta, Pakistan. Broj putovnice: pakistanska putovnica br. NC5140251, izdana 23. listopada 2009., istječe 22. listopada 2014.; pakistanska nacionalna osobna iskaznica broj 54401-2288025-9. Adresa: Quetta, Pakistan. Ostali podaci: (a) posjeduje i vodi mjenjačnicu Roshan, (b) pružao je financijsku pomoć Ghul Aghi Ishakzaiju i drugim talibanima u pokrajini Helmand. Datum uvrštenja na popis UN-a: 26.2.2013.
            
         Dodatni podaci koje Odbor za sankcije navodi u sažetku razloga za uvrštenje na popis:
   Ahmed Shah Noorzai Obaidullah posjeduje i vodi mjenjačnicu Roshan koja pruža financijsku, materijalnu ili tehnološku podršku za, ili financijske ili druge usluge za ili kao podršku talibanima. Mjenjačnica Roshan čuva i prenosi financijska sredstva za potporu talibanskih vojnih operacija i ulozi talibana u trgovini narkoticima u Afganistanu. Od 2011. mjenjačnica Roshan je bila jedna od glavnih pružatelja novčanih usluga (ili „hawala”) koju su talibanski dužnosnici koristili u pokrajini Helmand, Afganistan.
   Ahmed Shah je godinama pružao usluge hawale talibanskim vođama u pokrajini Helmand i od 2011. je bio talibanski pružatelj novčanih usluga od povjerenja. Početkom 2012. talibani su naložili Ahmedu Shahu da prenese novac nizu hawala u Lashkar Gahu, pokrajini Helmand, odakle su viši talibanski vođe zatim dodijelili sredstva.
   Krajem 2011. Ahmed Shah je konsolidirao stotine tisuća američkih dolara za prijenos talibanskom financijskom odboru i prenio stotine tisuća američkih dolara za talibane, uključujući više talibanske zapovjednike. Krajem 2011. Ahmed Shah je preko svoje podružnice hawale u Quetti, Pakistanu primio i prenio u ime talibana novac koji je korišten za kupnju gnojiva i dijelova improviziranih eksplozivnih naprava (IED), uključujući baterije i uže za detonaciju. Sredinom 2011. Gul Agha Ishakzai, voditelj talibanske financijske komisije, uputio je Ahmeda Shaha da za talibane položi nekoliko milijuna američkih dolara u mjenjačnicu Roshan. Gul Agha je objasnio da će, kada se zatraži prijenos novca, informirati Ahmeda Shaha o talibanskom primatelju. Ahmed Shah bi onda predao tražena sredstva kroz svoj sustav hawale. Od sredine 2010. Ahmed Shah premještao je novac između Pakistana i Afganistana za talibanske zapovjednike i krijumčare narkoticima. Pored njegovih aktivnosti pomaganja, Ahmed Shah je 2011. također donirao velike, ali neodređene količine novca talibanima.